open-index/open-wikipedia-markdown huggingface dataset:
Nikolai Bogolepov

**Nikolai Pavlovitš Bogolepov** (vene keeles Николай Павлович Боголепов; 27. november/9. detsember 1846 Serpuhhov – 2. märts/15. märts 1901 Peterburi) oli Venemaa jurist ja poliitik. Ta oli aastatel 1883–1887 ja 1891–1893 Moskva Ülikooli rektor. Aastatel 1898–1901 oli ta Venemaa rahvaharidusminister. Ta tapeti aastal 1901 Sotsialistide-Revolutsionääride Partei liikme Pjotr Karpovitši poolt.

Ta sai keskhariduse Moskva 1. Gümnaasiumist, lõpetades selle aastal 1864 kuldmedaliga. Aastal 1868 lõpetas ta Moskva Ülikooli õigusteaduskonna õigusteaduse kandidaadina.
Haida keel

**Haida keel** on Ameerika Ühendriikides ja Kanadas räägitav keel, mida peetakse isolaatkeeleks. Varem on arvatud, et haida keel kuulub naa-dene keelkonda.

Haida keel on peaaegu väljasurnud. Umbes 3000 haidast räägib haida keelt emakeelena 13 inimest, kes kõik on üle 60-aastased.

Haida keel jaguneb 2 põhimurdeks: põhjahaidaks (Alaska ja Masseti murre) ja lõunahaidaks (Skidegate'i ja Ninstintsi murre), mida on peetud ka eri keelteks. Põhjahaida murdes esinevad farüngaalid.

Haida keel on toonikeel. Eristatakse pikki ja lühikesi vokaale.

## Viited

## Välislingid

*http://www.haidalanguage.org/
*Alaska haida keele sõnastik
Võrse-sõrmiktiib

**Võrse-sõrmiktiib** (*Alucita hexadactyla*) on sõrmiktiiblaste sugukonda kuuluv liik liblikalisi.

Liblika rööviku tavaliseks toidutaimeks on lõhnav kuslapuu (*Lonicera caprifolium*). Talvitub valmikuna. 

Eestis on teda nähtud elamas Sõrve säärel ja Ruhnus. 

## Viited

## Välislingid
*
Faas (tehnoloogia)

**Faas** on metallplaadi, puitklotsi, ehituskivi, klaasi vms terava serva eemaldamisel tekkinud kitsas kaldpinnariba. Faasipinna tegemise protsessi nimetatakse **faasimiseks**. Faasimise eesmärk on vähendada detailide teravate servadega vigastamise riski (tavaline on peegliservade faasimine), samuti kasutatakse faasi ergonoomilistel (monteerimise hõlbustamiseks) ja dekoratiivsetel eesmärkidel.

Alternatiivne servatöötlus faasimisele on ümardamine.

## Protsess
Ümardetailide puhul faasitakse silindri kandid maha treipingil, sirgete detailide puhul kasutatakse faasimiseks freesimist või hööveldamist. Käsitsi töötades võidakse faas tekitada ka noa või viili abil, raiddetailide puhul meisliga. Ümarates õõnsustes võib faasi tekitada avardamisega. Valatud betoondetailidele tekitatakse faaspind kolmnurkliistude abil.

Tavaliselt on faas detaili pinna suhtes 45-kraadise nurga all. Ümardetailide sisepindadel on kasutatav ka 60-kraadine nurk.

## Pildid

File:Dowel chamfer.jpg|Faasitud otsaga ümarlatt
File:Hohlkehle Feu Me.JPG|Faas laetalal, selle ots on kujundatud nõgusa rihvana
File:Larks tongue.JPG|Faasitud kant mööbliesemel
File:Eymoutiers St-Étienne Griffe 187.jpg|Faasitud seinapiilar nurgalehetaolise motiiviga, Eymoutiers' St-Étienne'i kirik, Haute-Vienne
File:Muhu St Catharine's Church.JPG|Muhu kiriku portaali teravkaare faasitud siseserva kaunistavad ristiga raidmotiivid faasi otstes 


## Vaata ka
* Fassett
* Rihv

## Viited
Făgăraș

**Făgăraș** on linn Rumeenias Brașovi maakonnas. 

Linn asub Olti jõe ääres ajaloolises Transilvaania piirkonnas.

Kirjalikes ürikutes mainitakse Făgărași esimest korda 1291. aastal.

2011. aasta rahvaloenduse andmetel oli Făgărași elanike arv 30 714, neist rumeenlasi oli 84,17%, mustlasi 3,48%, ungarlasi 3,43% ja teistest rahvustest inimesi 0,71%. Rahvus oli teadmata 8,19%-l elanikest.

## Galerii

Fagaras Zona istorica (1).JPG
Cetatea Fagaras - panoramio - Andrei Dan Suciu (1).jpg
Casa Ioan Inochentie Micu-Klein din Fagaras.JPG


## Viited

## Välislingid
Charles Messier

**Charles Messier** (26. juuni 1730 – 12. aprill 1817) oli Prantsuse astronoom.

Messier avaldas 1774. aastal 110 udukogust ja täheparvest koosneva astronoomilise kataloogi, mis said tuntuks kui Messier' objektid. Kataloogi eesmärk oli aidata astronoomidel ja komeedijahtijatel eristada taevas olevaid objekte.

## Viited
Teivaslohisti

**Teivaslohisti** oli eesti talupoegadel künniriistade vedamise vahend.  Võru murdes nimetati seda vahendit *kõnerus*, Saaremaal *vedemed*.

Teivaslohistiks olid üks või kaks lühikest teivast, millele oli tõstetud hark- või vannasader. Lohistit vedas tavalisel viisil adra ette rakendatud hobune.

## Viited
Vormiarv

**Vormiarvuks** nimetatakse koefitsienti, mille abil määratakse peamiselt puu tüve mahtu, toetudes tüve mõõtmetele vastava silindri mahule. Vormiarvu võttis metsanduses kasutusele Johann Christian Paulsen (1795), kes lõi esimese tüvevormi teooria ja konstrueeris esimesed mahutabelid. Vormiarvu üldvalem on: 

: f_k = \frac{v}{v_k}

kus 
fk on vormiarv,
v – tüvemaht, 
vk – puu läbimõõdule (dk) ja kõrgusele (h) vastava silindri maht, 
k – indeks, mis näitab läbimõõdu määramise kõrgust juurekaelast.

Sõltuvalt sellest, milline puutüve läbimõõt on võetud silindri diameetriks, eristatakse **vana vormiarvu**, **normaalvormiarvu** ja 
**absoluutvormiarvu**. Kõige enam kasutatakse vana vormiarvu, kus silindri diameetriks on rinnasdiameeter (k = 1,3 m). Vähem kasutatakse normaalvormiarvu, kus silindri läbimõõduks kasutatakse puutüve läbimõõtu suhtelistel kõrgustel k = 0,1×h, või muudel suhtelisel kõrgustel põhinevaid vormiarve. Absoluutvormiarvu, kus silindri diameetriks võetakse juurekaela diameeter (k = 0), kasutatakse vaid mõnedes teaduslikes uurimistöödes. 

## Viited
Lükk

**Lükk** ehk **toobrijalas** oli puust talvine jalaslohisti. See oli umbes 1 meeter pikk ja 8–10 cm lai, ots üles painutatud.

Tugeval puujalasel veeti talvel toobriga joogivett ning kariloomadele vett ja sulpi. Lükile tehti sälgud toobriservade jaoks. Toobrit hoiti kõrvadest ning lükati enda ees jalasel. Ülesmäge minnes vedas teine inimene lükki nöörist. 

Lükk oli Eestis 19. sajandil tuntud kogu maal, ehkki seda kasutati vähem kui toobripuud. Ese kuulub Fennoskandia karjanduse inventari hulka.

## Viited

## Välislingid
* Lükk, ERM A 333:9, Eesti Rahva Muuseum
Gérard Mourou

**Gérard Albert Mourou** (sündinud 22. juunil 1944 Albertville'is) on prantsuse füüsik, pioneer elektrotehnika ja laserite alal.

2018. aastal sai ta koos Arthur Ashkini ja Donna Stricklandiga Nobeli füüsikaauhinna.
Harklohisti

**Harklohisti**, ka **kiviveohark** oli tugevast kaheharulisest puust valmistatud algeline, kuni 1,5 meetri pikkune lohisti.

## Eesti

Talu majapidamises kasutati seda põhiliselt kivide, aga ka heina, viljavihkude, sõnniku ja mitmesuguste anumate vedamiseks. 

Harklohisti hark oli paralleelsete harudega, mis sarnanesid jalastega. Lohisti esiots tõsteti vankriteljele ja kinnitati sinna köitega. Mõnel pool kinnitati lohisti esiots raudkonksuga kolgi külge. Lohistit vedas hobune .

Lõuna-Eestis kasutati harklohistit kuni 20. sajandi alguseni.

## Euroopa

Oli tuntud ka mitmel pool Kesk- ja Lääne-Euroopas, samuti teistes Baltimaades .

## Vaata ka
*kiviregi

## Viited
Arthur Ruusmaa

**Arthur Ruusmaa** (eesnimi ka **Artur**; 22. oktoober 1956 Tšanõ rajoon, Novosibirski oblast, Vene NFSV – 15. jaanuar 2019 Võru) oli eesti ajaloolane, koduloolane, giid ja muinsuskaitsja. 

Ta sündis Novosibirski oblastis küüditatute perekonnas. Kui ta oli pooleteistaastane, pääses perekond tagasi Eestisse. 

## Haridustee
Ta lõpetas 1975. aastal Mõisaküla Keskkooli. Seejärel oli sundajateenistuses Nõukogude sõjaväes. Ta teenis soomusväes, oli lõpuks tankiülem (auastmelt vanemseersant).

Seejärel õppis Tartu Riiklikus Ülikoolis ajalugu ja lõpetas ülikooli 1983. aastal.

## Töökäik
*1983–1999 Kohtla-Järve Põlevkivimuuseum, sealhulgas direktor
*1999 Ida-Viru maakonna muinsuskaitse vaneminspektor
*2000 Võrumaa Muuseum, teadur ja peavarahoidja

Ta oli ka atesteeritud giid Ida-Viru maakonnas.

## Looming
*VE: "Märska, Konstantin – filmioperaator", 19. mai 2002
*"Käva kaevanduse ja töölisasula tekkelugu". Koostaja Arthur Ruusmaa. Kohtla-Järve, 2003. 20 lk
*"120 aastat Võru muusiku Eugen-Eduard Dachsenbergi sünnist". Viruskundra: Võrumaa kultuurileht nr 2, november 2005. Lk 4
*"Lindora laadu aoluust". Võro-Seto tähtraamat 2010

## Liikmesus
*Eesti Muuseumiühing
*Eesti Ajalooõpetajate Selts
*Eesti Rahva Muuseumi Sõprade Selts
*Memento Võrumaa Ühendus
*Johannes Käisi Selts

## Tunnustus
*2014 – Võru linna vapimärk
*2017 – Võrumaa teenetemärk
*2017 – Johannes Käisi preemia

## Viited

## Kirjandus
*Lauri Vahtre. "Meenutusi kadunud maailmast". Avita. Tallinn 1999

## Välislingid
*Eesti kommunismiohvrid 1940–1991
*VE: Ruusmaa, Arthur – museoloog
*Haud Võru linnakalmistul
Buzău

**Buzău** on linn Rumeenias, Buzău maakonna keskus. Linn asub ajaloolises Munteenia piirkonnas, Buzău jõe ääres, pealinnast Bukarestist ligikaudu 97 km kirdes.

Buzău on raudteesõlm. Linna läbib Euroopa tee E85.

Buzăud on ürikutes esimest korda mainitud 1431. aastal.

## Galerii

RO BZ Dorobanti St Nicholas church 2.JPG
Hotel Coroana.jpg
Buzău Unirii Nord blocks.jpg
RO BZ Railway station.jpg


## Viited
Eendtugi

**Eendtugi** on arhitektuuris seinaga püsivalt seotud püsttugi hoone interjööris, näiteks pilaster, liseen või poolsammas. Eendtugi toetab võlvikannas koonduvaid roideid, seinas vöönd- või kilpkaari ja on ühtlasi neile kompositsiooniliseks jätkuks.

## Pildid

Eglise SaintBenigne Pontarlier 24.jpg|Piilaritelt jätkuvad pilastrid, mis toetavad vööndkaari. Pontarlier' Saint Benigne'i kirik, 16. sajand, Burgundia-Franche-Comté
Paolo Monti - Servizio fotografico (Piacenza, 1978) - BEIC 6353525.jpg|Kuplit toetavad seinapilastrid 18. sajandi palees. Paolo Monti foto, Piacenza, 1978
Staatsoper berlin3.jpg|Pilastrid Berliini riigiooperi lavaportaalis
Knechtsteden St. Maria Magdalena und St. Andreas Kapitell 170.JPG|Vööndkaart toetav poolsammas nelinurkse pilastri küljes. Knechtsteden, Nordrhein-Westfalen
Norwich cathedral - interior - geograph.org.uk - 1549675.jpg|Pilastril asetsev poolsammas toetab lehvikuna koonduvaid roideid. Norwichi katedraal, Suurbritannia
Abbey church interior, rib vault in Bélapátfalva, 2016 Hungary.jpg|Võlviku nurk eendtugedega. Bélapátfalva, Ungari
Élévation dans la Cathédrale Saint-Dimitri.JPG|Vööndkaari toetavad liseenid interjööris. Vladimiri Püha Dimitri katedraal, Venemaa


## Viited
Hitsmeader

**Hitsmeader** oli talumaadel käsitsikülvil kasutatud lihtne tööriist külvikriipsude tõmbamiseks ja külvirinna määramiseks.

Hitsmeader oli puutüve osa, millel oli kaks pikka otsast teravaks lõigatud oksaharu. Sellega tõmmati kivisele ja kõvale mullapinnale külvikriipsud. Hitsmeader on vanimaid vahendeid hitsme märgistamiseks, ta oli tuntud ka Skandinaavias ja Soomes. Eestis on vastavad leiud pärit 12. sajandist, näiteks Lõhaverest. 

## Viited
Külvirind

**Külvirind** oli külvataval põllul ala, mille laiust määrati paralleelsete külvikriipsudega. Nii välditi mõne põlluosa külvamata jätmist või kahekordset täiskülvamist. 

Külvikriipsud tõmmati põllu serva suunas ja liiguti külvirinna laiuse võrra järk-järgult edasi. Kriipse tõmmati vahetult enne külvamist või selle ajal. Pehmele pinnasele veeti kriipsud jalakannaga, kõvale pinnasele külvikonksu või hitsmeadraga. 

## Viited
Külvikonks

**Külvikonks** oli tööriist külvatavale põllule külvikriipsude tõmbamiseks, et määrata külvirinnet. 

Pika puuvarrega konksu otsa pandi 1–2 haruline raudteravik, mis võimaldas ka kõvale pinnasele vagusid vedada. Külvikonksu kasutati põhiliselt Lääne-Eestis ja saartel. Ülejäänud Eesti alal kasutati rohkem hitsmeatra. 

## Viited
New General Catalogue

**New General Catalogue of Nebulae and Clusters of Stars** (lühendatult **NGC**) on süvakosmose objektidest koosnev kataloog, mille avaldas 1888. aastal John Louis Emil Dreyer. 

NGCs on edasi arendatud William ja Caroline Herscheli kataloogisüsteemi ning John Herscheli koostatud "General Catalogue of Nebulae and Clusters of Starsi". NGC sisaldab 7840 objekti (nn NGC objekti), millega see oli omas ajas maailma suurimaid astronoomilisi katalooge. Kataloogis on kirjeldatud galaktikad, täheparved, emissioonudud ja tumedad udukogud. 1895. ja 1908. aastal avaldas Dreyer kaks NGC lisakataloogi, mis on tuntud kui indekskataloogid, seal on kirjeldatud veel 5386 astronoomilist objekti.

Kataloogis on vähem põhjalikult kirjeldatud lõunataevas asuvaid objekte, kuid mitmeid vaatlesid John Herschel või James Dunlop. Esialgses New General Catalogue'is on palju vigu, kuid neid hakati põhjalikumalt parandama 1993. aastal. Kataloogi uusim parandatud versioon avaldati 2009. aastal.

## Vaata ka
* Messier' kataloog
* NGC objektide loend

## Viited
Juan Guaidó

**Juan Gerardo Guaidó Márquez** (sündinud 28. juulil 1983 La Guairas) on Venezuela poliitik. Ta oli Venezuela parlamendi spiiker. Ta kuulutas end 23. jaanuaril 2019 Venezuela presidendi kohusetäitjaks.

Ta sündis aastal 1983 Vargase osariigis La Guairas keskklassi perekonnas. Ta sai tööstusinseneri diplomi Andrés Bello Katoliiklikus Ülikoolis. Ta on täiendanud ennast George Washingtoni Ülikoolis.
Hajusparv

**Hajusparv** on kuni mõnest tuhandest tähest koosnev kooslus, mis on moodustunud samas molekulipilves ja on enam-vähem sama vanad. Linnuteel on teadaolevalt üle 1100 hajusparve.

Hajusparvede tähed on seotud vastastikuse gravitatsioonilise külgetõmbejõuga, mida võib galaktikakeskme ümber tiirlemisel häirida kokkupuude teiste parvede ja gaasipilvedega. Hajusparvede eluiga on mõnisada miljonit aastat, kuid suuremad parved võivad vastu pidada ka kuni paar miljonit aastat. Hajusparvi on leitud ainult spiraal- ja ebaregulaarsetest galaktikatest, kus toimub aktiivne täheteke.

Hajusparved on olulised tähtede arengu uurimisel, sest parve liikmed on sarnase vanuse ja keemilise koostisega ning nende omadused (näiteks kaugus, vanus ja kiirus) on üksikute tähtedega võrreldes paremini tuvastatavad. Mitmed hajusparved, näiteks Plejaadid ja Hüaadid, on Maalt palja silmaga vaadeldavad.

## Viited
Ashley Barnes

**Ashley Luke Barnes** (sündinud 30. oktoobril 1989 Bathis) on Inglismaa jalgpallur. Ta mängib ründajana Inglismaa esiliigaklubis Norwich City.

Ta alustas klubikarjääri Paulton Roversis. 2007. aastal sõlmis ta oma esimese profilepingu, liitudes Inglismaa esiliigaklubiga Plymouth Argyle. Lisaks Plymouth Argyle'i meeskonnas mängimisele oli ta järgmiste hooaegade jooksul laenul mitmes Inglismaa madalama liiga klubis. 2010. aasta juulis sõlmis ta lepingu kolmanda liiga klubiga Brighton & Hove Albion. Hooajal 2010–11 lõi ta liigas 17 väravat. Brighton & Hove Albion sai liigas esikoha ja tõusis esiliigasse.

2014. aasta jaanuaris liitus Barnes Burnleyga, mis mängis toona Inglismaal esiliigas. Järgmiseks hooajaks tõusis Burnley Inglismaa kõrgliigasse. Esimese värava lõi ta Premier League'is 8. novembril 2014 mängus Hull City vastu, tuues Burnleyle selle hooaja esimese võidu. Lisaks hooajale 2014/15 mängis Barnes Burnleyga Inglismaa kõrgliigas veel ka aastatel 2016–2022. Individuaalselt oli Barnesi edukaim hooaeg Burnleys 2018/19, mil ta lõi Inglismaa kõrgliigas 12 väravat.

2023. aasta mais sõlmis Barnes lepingu Inglismaa esiliigaklubiga Norwich City.

Tema isapoole vanaema on Austria päritolu. 2008. aastal pidas ta ühe mängu Austria kuni 20-aastaste koondises, kuid Austria jalgpallikoondises ta mängida ei saanud, kuna talle ei antud Austria kodakondsust.

## Viited

## Välislingid

* Profiil Burnley F.C. kodulehel
Troy Deeney

**Troy Matthew Deeney** (sündinud 29. juunil 1988 Birminghamis) on Inglismaa jalgpallur. Ta mängib ründajana Inglismaa esiliigaklubis Birmingham City.

Ta alustas profikarjääri 2006. aastal Inglismaa neljanda liiga klubis Walsall. Hooajal 2008–09 lõi ta Walsalli meeskonnas mängides Inglismaa kolmandas liigas 12 ja hooajal 2009–10 14 väravat. Hooajal 2009–10 valiti ta Walsalli hooaja parimaks mängijaks.

2010. aasta augustis asus ta mängima Watfordis. Esimesed viis hooaega mängis ta klubiga Inglismaa esiliigas. Nii hooajal 2012–13, 2013–14 kui ka 2014–15 lõi ta esiliigas vähemalt 19 väravat. Kõige edukam oli hooaeg 2013–14, kui ta lõi liigas 24 väravat ja oli liigas paremuselt kolmas väravakütt. Oma klubikarjääri arvatavasti kõige kuulsama värava lõi Deeney 12. mail 2013 Inglismaa esiliiga üleminekumängus Leicester City vastu. Pärast seda, kui vastasmeeskonna mängija oli eksinud seitsmendal üleminutil penaltil, mis oleks edasi aidanud Leicester City, viis Deeney loetud sekundid hiljem Watfordi 3:1 juhtima ja üldskooriga 3:2 esiliiga üleminekumängude finaali. Seal kaotati aga 0:1 Crystal Palace'ile.

Hooajal 2014–15 sai Watford liigas teise koha ja tõusis lõpuks Premier League'i. Samal hooajal valiti Deeney esiliiga sümboolsesse koosseisu. Oma esimesel Premier League'i hooajal lõi Deeney 13 väravat. Premier League'is mängis ta Watfordiga aastatel 2015–2020 kokku viis hooaega, mille jooksul lõi Deeney 47 väravat. Hooaegadel 2013–14 ja 2014–15 valiti Deeney Watfordi hooaja parimaks mängijaks.

2021. aasta augustis sõlmis ta kaheaastase lepingu Birmingham Cityga.

## Viited

## Välislingid

* Profiil Watford F.C. kodulehel
Arianespace

**Arianespace SA** on rahvusvaheline korporatsioon, mis asutati 1980. aastal ning oli esimene kanderaketi starditeenuse pakkuja.

Arianespace vastutab Ariane programmi toimimise ja turustamise eest. Firma pakub erinevate koormate orbiidile viimiseks kanderakette Ariane 5, Sojuz-2 ja Vega. Esimene Arianespace-i korraldatud raketistart toimus 1984. aastal.

Seisuga mai 2017 oli Arianespace viinud orbiidile rohkem kui 550 satelliiti ja korraldanud 34 aasta jooksul 254 starti. Arianespace kasutab stardipaigana Guajaana kosmosekeskust ja omades osalust firmas Starsem, saab Arianespace kasutada ka Baikonuri kosmodroomi. Arianespace'i peakorter asub Courcouronnes' Prantsusmaal.

## Viited
Musninkai

**Musninkai** on alev Leedus Širvintose rajooni territooriumil, Musninkai valla halduskeskus. Alev asub rajooni keskusest Širvintosest 13 kilomeetrit edelas.

Alevis asuvad kultuurimaja, postkontor, gümnaasium ja raamatukogu. Kooli ruumides tegutseb kohalik koduloomuuseum. Vaatamisväärsusteks on sealne aastal 1861 ehitatud katoliku kirik, Barbara Radziwiłłówna mälestuseks XVIII sajandil ehitatud Barbara kabel ja Musninkai mõisa hoonetekompleks (kaks aita, küün, vesiveski ja häärberi varemed).

## Ajalugu

Musninkai kuulus aastal 1422 Kristinas Astikasele. Sel aastal jagas ta oma valduse neljaks mõisaks, milles üks hakkas kuuluma Musnickitele, teine Misevičitele, kolmas Giedraitistele, neljas ja suurim jäi aga Radziwillide suguvõsa valdusse edasi.

Aastal 1522 rajati asulasse esimene kirik, mille aastal 1554 võtsid üle kalvinistid. Kalvinistide valdusse jäi see XVII sajandi teise pooleni. Samal sajandil hakkas kiriku juures tegutsema ilmalik kirikule pühendunud ühendus Musninkai kantorid, mis aastail 1694–1735 oli osa kiriku juures tegutsenud ordust *Mariana republica*. Selle liikmetel olid oma aunimetused, riietumiskoodeks ja kohustus osaleda igal jumalateenistusel. Sisuliselt oli tegemist kirikukoooriga, kuigi sellesse rühmitusse kuulusid ka kiriku orelimängijad ja trummarid. Viimased teated sellest rühmitusest pärinevad XIX sajandist.

Aastal 1561 andis Zygmunt II August asulale sisuliselt alevi õigused, nende seas õiguse turuplatsile ja kõrtsile. Formaalselt oli Musninkai alev juba varem, olles samas ilma õigusteta ja eraomandis. Aastal 1777 asutati sinna kihelkonnakool. Aastail 1785 ja 1812 Musninkai põles. Novembriülestõusu ajal toimusid alevi juures lahingud ülestõusnute ja tsaarivägede vahel. Aastal 1856 ehitati sinna uus kivist kirikuhoone. Tsaariajal oli alevi venekeelne nimekuju Мусники.

Aastal 1918 hõivasid taganevate Saksa vägede kannul alevi Punaarmee sõdurid, aastal 1919 vallutasid selle aga Poola väed. Aastal 1920 toimusid Musninkai all lahingud Leedu sõjaväe ja Lucjan Żeligowski üksuste vahel.

Teise maailmasõja ajal hukkasid Saksa okupatsiooniväed 140 Musninkai juuti. Nõukogude võimud küüditasid 40 Musninkai elanikku. Teise maailmasõja järel tegutsesid alevi ümbruses Leedu metsavennad. Nõukogude perioodil oli Musninkai kolme erineva kolhoosi keskasulaks.

Костёл в Муснинкай - panoramio.jpg|Musninkai kirik
Musninkai, Lithuania - panoramio.jpg|Musninkai tulpkabel
Musninkai belltower.jpg|Musninkai kellatorn
Развалины моста и мельницы - panoramio.jpg|Vesiveski varemed
Аллея в парке - panoramio.jpg|Allee mõisa pargis


## Tuntud elanikke

*Ignas Šeinius – Leedu diplomaat
*Alfonsas Petrulis – Leedu vaimulik

## Viited

## Välislingid

*Alev portaalis vietoves.Lt
Kuzma Minin

**Kuzma Minin** (õieti **Kuzma Minitš Zahharjev-Suhhoruk**; vene keeles Кузьма Минин; sündinud umbes 1570, surnud 21. mail 1616) oli Segaduste ajal Vene teise maakaitseväe organiseerija ja üks juhte, Nižni Novgorodi possaadiinimene.

## Välislingid
Gelvonai

**Gelvonai** on alev Leedus Širvintose rajooni territooriumil, Gelvonai valla halduskeskus. Alev asub rajooni keskusest Širvintosest 16 kilomeetrit läänes.

Alevis asuvad kultuurimaja, postkontor, keskkool ja raamatukogu. Vaatamisväärsusteks on sealne aastal 1897 ehitatud katoliku kirik, Platerite kabel, Platerite ja Żabówite suguvõsa hauakabel-mausoleum ja kellatorn. 

Aastail 1848–1849 elas alevis mõnda aega leedu vaimulik ja luuletaja Antanas Baranauskas.

## Ajalugu

Gelvonaid on esmamainitud 1385. aastal (*Gelwen*). XVII sajandil rajati Gelvonai mõis, mis läks XVIII sajandil Żabówite suguvõsa valdusse. Algselt asus mõisa hoonetekompleks Bagaslaviškises.

Aastal 1642 rajati asulasse kalvinistide kirik, aastal 1686 ka katoliku kirik, mis asus frantsisklaste kloostri juures. Aastal 1744 andis August III Gelvonaile alevi õigused, sealhulgas ka õiguse turgu pidada. Klooster suleti novembriülestõusu järel aastal 1832, vana kirik põles aga maha aastal 1895. Aastal 1897 põles ka ülejäänud Gelvonai, samal aastal valmis uus kirikuhoone. Tsaariajal oli alevi venekeelne nimekuju Гельваны, ent kasutusel oli ka omanike nimest tulenev nimekuju Жабовъ.

XX sajandi alguses oli alevi kohta kasutusel nimekuju **Gelvonys**. Aastal 1918 hõivasid taganevate Saksa vägede kannul alevi Punaarmee sõdurid, aastal 1919 vallutasid selle aga Poola väed. Aastani 1920 toimusid Gelvonai all lahingud Leedu sõjaväe ja Lucjan Żeligowski üksuste vahel.

Teise maailmasõja järel tegutsesid alevi ümbruses Leedu metsavennad. Nõukogude perioodil oli Gelvonai kohaliku kolhoosi keskasulaks.

Gelvonai_Church.jpg|Gelvonai kirik ja Platerite kabel
Gelvonai, koplyčia kapinėse.JPG|Gelvonai kalmistu
Gelvonų Pliaterių koplyčia 2.JPG|Platerite kabel
Gelvonai, Pliaterių-Žabų koplyčia.JPG|Platerite ja Żabówite suguvõsa hauakabel-mausoleum
Gelvonų dvaro klėtelė - panoramio.jpg|Gelvonai mõisa kuur
Gelvonai. Bažnyčia.JPG|Gelvonai kirik
Gelvonai002.jpg|Gelvonai kellatorn
Gelvonų gimnazija.JPG|Koolimaja


## Viited

## Välislingid

*Alev portaalis vietoves.Lt
Räpina õigeusu kirikuaed

**Räpina õigeusu kirikuaed** on endine kalmistu Räpina kihelkonnas Võrumaal, tänapäevase haldusjaotuse järgi Põlva maakonnas Räpina vallas Räpina linnas. 

## Ajalugu
Räpina õigeusu koguduse uue kiriku (ehitatud 1829–1833, pühitsetud 17. veebruaril 1834) ümber rajati kirikuaed 1834. aastal. 1848. aastal ehitati kirikuaia ümber tara.

Kirikuaeda maeti koguduse teenistujaid ja üldiselt tähtsamaid liikmeid. Kokku on sinna maetud umbes 900 lahkunut. Tänapäeval seda enam matmisteks ei kasutata.

## Kirjeldus
Kirikuaed asub Räpina linnas Apteegi tänav 5. Kirikuaia pindala koos ehitiste (kirik jm) all oleva maaga on 0,2 ha, matuseala tegelik suurus on oluliselt väiksem.

## Viited

## Kirjandus
*"Räpina". // Võrumaa. Maateaduslik, tulunduslik ja ajalooline kirjeldus. Eesti II. Tartu 1926. Lk 350
*Vladimir Berens. *"Историко-статистическое описание церквей и приходов Северо-Западных епархий. Часть 2, Эстонская епархия"*. Tallinn 1974. Käsikiri TLÜAR *Baltica* kogus,  Msc K1-593/I, II. Leht 325
Minerva

**Minerva** oli rooma jumalanna, käsitööliste ja kunstnike kaitsja. Teda austasid eelkõige sabiinid, etruskid ja latiinid. Etruskid nimetasid teda Menrvaks.

Minerva kuulus koos Jupiteri ja Junoga Kapitooliumi triaadi.

Vanakreeka mütoloogias vastas talle Athena.

## Vaata ka
*kivikakk
Bagaslaviškis

**Bagaslaviškis** on alev Leedus Širvintose rajooni territooriumil Gelvonai vallas. Alev asub valla keskusest Gelvonaist viis kilomeetrit idas.

Alevis asuvad postkontor, põhikool ja raamatukogu. Bagaslaviškises asub kruusakarjäär, selle kõrval mäel aga jaanituleplats. Vaatamisväärsuseks on sealne aastal 1851 ehitatud katoliku kirik. 

Bagaslaviškises on sündinud Leedu insener ja poliitik Rimantas Didžiokas.

## Ajalugu

XVII sajandil rajati Gelvonai mõis, mille hoonetekompleks asus algselt Bagaslaviškises. Aastal 1775 on esmamainitud sealset küla. Aastal 1790 nimetati see ümber ja Bagaslaviškis sai **Pakryžiai** nime all turuõigused. Ühtlasi sai alevist kohaliku kihelkonna keskus, kuigi kirik oli sinna rajatud juba aastal 1787. Asula oli väike, aastal 1833 oli Bagaslaviškises lisaks kirikule veel kaks kõrtsi ja kaheksa elumaja. Tsaariajal oli alevi venekeelne nimekuju  Богуславишки.

Stalini ajal küüditati 7 alevi elanikku. Nõukogude perioodil oli Bagaslaviškis kohaliku kolhoosi keskasulaks.

Bagaslaviškis, senoji mokykla.JPG|Vana koolimaja
Bagaslaviškis, biblioteka.JPG|Raamatukogu
Bagaslaviškis, varpinė.JPG|Kellatorn
Bagalsaviskis001.jpg|Bagaslaviškise kirik
Bagaslaviškis, pieninė.JPG|Meierei
Bagaslaviškis. Mokykla.JPG|Koolimaja


## Viited

## Välislingid

*Alev portaalis vietoves.Lt
*Alev Poola geograafilises sõnastikus
Osterholz-Scharmbeck

**Osterholz-Scharmbeck** on linn Saksamaal Alam-Saksi liidumaal, Osterholzi kreisi keskus. Linna pindala on 147 km². 31. detsembril 2017 elas seal 30 329 inimest. Osterholz-Scharmbeck asub Bremeni ja Bremerhaveni vahel.

## Naaberpaigad

* Bremen (22 km)
* Delmenhorst (31 km)
* Achim (37 km)
* Bremerhaven (39 km)
* Brake (40 km)
* Zeven (41 km)
* Bremervörde (43 km)
* Nordenham (46 km)
* Oldenburg (48 km)
* Rotenburg (50 km)

## Linnaosad
#### Ametlikud osad

* Freißenbüttel
* Garlstedt
* Heilshorn
* Hülseberg
* Ohlenstedt
* Pennigbüttel
* Sandhausen
* Scharmbeckstotel
* Teufelsmoor

### Ajaloolised osad

* Ahrensfelde
* Altenbrück
* Altendamm
* Auf Dem Raden
* Auf Dem Rusch
* Bargten
* Bredbeck
* Buschhausen
* Büttel
* Feldhof
* Haslah
* Hinter Dem Horn
* Kattenhorn
* Lange Heide
* Lintel
* Muskau
* Myhle
* Niedersandhausen
* Ovelgönne
* Ruschkamp
* Settenbeck
* Vorwohlde
* Westerbeck
* Wiste

## Ajalugu

Linna on esmamainitud 1043. aastal nimega *Scirnbeci*. 1180. aastast kuulus Scharmbeck vürstlikule Bremeni peapiiskopkonnale. Osterholzi klooster asutati 1182. aastal ja püsis 1650. aastani, kui Alam-Saksi muutus peamiselt protestantlikuks. 1648. aastal muudeti vürstlik peapiiskopkond Bremeni hertsogkonnaks, mida esmalt valitses personaalunioonis Rootsi ja 1715. aastast Hannoveri kroon. 1823. aastal hertsogkond kaotati ja selle territoorium sai Stade regiooni osaks Hannoveri kuningriigis.

1927. aastal liideti Osterholzi ja Scharmbecki omavalitsused Osterholz-Scharmbecki nime all ja 1929. aastal anti linnaõigus.

Aastatel 1978–1992 paiknes Osterholz-Scharmbeckis 4200 Ameerika Ühendriikide maavägede sõdurit ja elas 4000 pereliiget.

## Märkimisväärsed elanikud

* Roland Baar (1965–), sõudja
* Eduard Neumann (1903–1985), professor ja Berliini vaba ülikooli rektor
* Bodo Ramelow (1956–), poliitik (Vasakpartei), 2014. aastast Tüüringi ministerpresident

## Viited

## Välislingid

* Osterholz-Scharmbecki linna koduleht
* Freißenbütteli küla koduleht
Ander Herrera

**Ander Herrera Agüera** (sündinud 14. augustil 1989 Bilbaos) on Hispaania jalgpallur, kes mängib poolkaitsjana Argentina kõrgliigaklubis Boca Juniors.

Ta alustas klubikarjääri kodumaal Real Zaragozas, mille noorteakadeemiaga liitus ta 2001. aastal. Debüüdi klubi põhimeeskonnas tegi ta hooajal 	2008–09.

2011. aasta veebruaris sõlmis ta viieaastase lepingu Hispaania kõrgliigaklubiga Athletic Bilbao ning tegi klubi meeskonnas debüüdi sama aasta augustis. Bilbaoga mängis ta Hispaania kõrgliigas kokku kolm hooaega.

2014. aasta suvel liitus Herrera Manchester Unitediga, kellega sõlmis nelja-aastase lepingu. Debüüdi Premier League'is tegi ta 16. augustil mängus Swansea City vastu. Esimese värava lõi ta Inglismaa kõrgliigas 14. septembril mängus Queens Park Rangersi vastu. Manchester Unitediga on ta võitnud Inglismaa karika, liigakarika, superkarika ja hooajal 2016–17 UEFA Euroopa Liiga. Hooajal 2016–17 valiti Herrera fännide poolt Manchester Unitedi hooaja parimaks mängijaks.

2019. aasta juulis sõlmis ta viieaastase lepingu Prantsusmaa kõrgliigaklubiga Paris Saint-Germain, kellega tuli 2020. ja 2022. aastal Prantsusmaa meistriks. 2022. aasta augustis naasis ta Athletic Bilbaosse.

2025. aasta jaanuaris siirdus ta Argentina kõrgliigaklubisse Boca Juniors.

2011. aastal tuli Herrera Hispaania kuni 21-aastaste koondisega omavanuste Euroopa meistriks. 2012. aasta suveolümpiamängude jalgpalliturniiril kuulus ta Hispaania olümpiameeskonda. Debüüdi Hispaania jalgpallikoondises tegi ta 15. novembril 2016 sõprusmängus Inglismaa vastu. Pärast seda mängis ta Hispaania koondises veel ainult 28. märtsil 2017 sõprusmängus Prantsusmaa vastu.

Ka tema isa Pedro María Herrera oli jalgpallur.

## Saavutused
;Manchester United
*FA Cup: 2015–16
*EFL Cup: 2016–17
*FA Community Shield: 2016
*UEFA Euroopa Liiga: 2016–17
;Paris Saint-Germain
*Ligue 1: 2019–20, 2021–22
*Coupe de France: 2019–20, 2020–21
*Coupe de la Ligue: 2019–20
*Trophée des Champions: 2019, 2020
*UEFA Meistrite Liiga: Teine koht 2019–20
;Athletic Bilbao
*Copa del Rey: 2023–24; teine koht: 2011–12
*UEFA Euroopa Liiga: Teine koht: 2011–12
## Viited

## Välislingid

* Profiil Manchester Unitedi kodulehel
Roșiorii de Vede

**Roșiorii de Vede** (ka **Roșiori de Vede**, varem **Rușii de Vede**) on linn Rumeenias Teleormani maakonnas. Linn asub ajaloolises Munteenia piirkonnas.

Linna on esmamainitud 1385. aastal.

Roșiorii de Vedet läbib Bukaresti–Craiova raudteeliin.
Norwegian Air International

**Norwegian Air International** on Iirimaa lennufirma, mille tütarettevõte on Norwegian Air Shuttle. Veebruaris 2014 loodud Boeing 737-800 ja Boeing 737 MAX 8 teenindavad regulaarlende Euroopas.  

Alates 2017. aastast osutrab see ka teenuseid Euroopa ja sihtkohtade vahel Ameerika Ühendriikide idarannikul, sealhulgas New York ja Rhode Island. 

## Viited
Moinești

**Moinești** on linn Rumeenias Bacău maakonnas. Linn asub ajaloolises Moldova piirkonnas.

Linna haldusalasse kuulub Găzărie küla.

Moinești on naftatöötlemiskeskus.

Moineștis on sündinud Tristan Tzara, Rumeenia juudi päritolu prantsuse kirjanik, üks dadaismi rajajaid.

## Galerii

Primăria(l'ajuntament) de Moineşti.jpg
Blocuri Moinești (8379575726).jpg
Biserica Înălțarea Domnului Lucăcești.jpg


## Viited
Gabriela Firea

**Gabriela Firea** (neiupõlvenimi **Gabriela Vrânceanu**; sündinud 13. juulil 1972 Bacăus) on Rumeenia ajakirjanik ja poliitik (Sotsiaaldemokraatlik Partei).

Ta on lõpetanud Bukaresti Ülikooli filoloogiateaduskonna ja töötanud ajakirjaniku ja saatejuhina. Doktorikraadi majandusteaduste alal sai ta 2010. aastal. Rumeenia parlamenti valiti 2012. aastal.  2016. aasta 5. juunil valiti ta 42,97% häältega Bukaresti linnapeaks.

Bukaresti linnapea kohuseid asus ta täitma 23. juunil 2016. Bukaresti linnapea oli ta kuni 29. oktoobrini 2020.

Alates 25. novembrist 2021 kuni 14. juulini 2023 oli ta Rumeenia perekonna ja võrdsete võimaluste minister.

## Viited
Jordanka Fandǎkova

**Jordanka Asenova Fandǎkova** (bulgaaria keeles Йорданка Асенова Фандъкова; sündinud 12. aprillil 1962 Samokovis) on Bulgaaria poliitik (Kodanikud Euroopa Arengu Poolt Bulgaarias (GERB, bulgaaria keeles *Граждани за европейско развитие на България*).

Ta lõpetas 1985. aastal Sofia Ülikooli vene filoloogia erialal. 1985–1998 töötas ta Sofia 73. keskkoolis õpetajana, 1998–2005 oli ta sama kooli direktor. 2005–2009 oli ta Sofia aselinnapea hariduse ja noorsoo valdkonnas.

27. juulist kuni 19. novembrini 2009 oli ta Bulgaaria haridus- ja teadusminister.

23. novembril 2009 valiti ta Sofia linnapeaks. Uuesti valiti ta Sofia linnapeaks 2011. ja 2015. aastal. Selles ametis oli ta kuni 13. novembrini 2023

## Viited
Ritterhude

**Ritterhude** on vald Saksamaal Alam-Saksi liidumaal Osterholzi kreisis.

Valla pindala on 32,86 km². 31. detsembril 2017 elas seal 14 703 inimest. See asub Hamme jõe ääres, umbes 6 km Osterholz-Scharmbeckist edelas ja 13 km Bremenist loodes.

## Asend

Loodusmaastikku iseloomustavad ulatuslikud madalsood, Hamme jõe alluviaalsed märgalad ja lodud ning Wümme jõe madalikud koos liustikutekkelise maastiku geestiga, millel tavaliselt liivane ja liivsavine pinnas.

## Transport

* Ritterhude raudteejaam on ühendatud S-Bahni abil Deutsche Bahni raudteevõrguga.
* Ritterhude asub Autobahni (Cuxhaven–Bremerhaven–Bremen–Walsrode) ja Bundesstraße (Bremen–Stade) lähedal.

## Ajalugu

Asulat on esmamainitud 1182. aastal Osterholzi kloostri dokumendis. Maja 'von der Hude' on esmamainitud 1185. aasta dokumendis. Linnust 'Huda' kasutati 1309. aastal ülepääsu kaitseks üle Hamme jõe 'Heerweg'il' Hamburgist Bremenisse. Elanike arv kasvas 52 perekonnalt 1568. aastal 89 perekonnani 1710. aastal. 1757. aastal purustati nii linnus kui ka sild Seitsmeaastase sõja käigus.

Ritterhude kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi ja 1715. aastast alates Hannoveri krooniga. 1823. aastal hertsogkond kaotati ja selle territooriumist sai Stade regiooni osa.

Kohaliku omavalitsuse reformiga 1974. aastal moodustati praegune Ritterhude vald, kui ühendati varem sõltumatud vallad Ritterhude (7700 elanikku), Platjenwerbe (2300 elanikku), Ihlpohl (2000 elanikku), Lesumstotel (800 elanikku), Stendorf (600 elanikku) ja Werschenrege (400 elanikku).

## Viited

## Välislingid

* www.ritterhude.de
Kapingamarangi keel

**Kapingamarangi keel** on Mikroneesias räägitav keel, mis kuulub Polüneesia keelte Ellice'i rühma.

Keele rääkijaid on umbes 3000. Lisaks Kapingamarangi atollile elab palju kapingamarangi keele kõnelejaid Pohnpei saarel.

Keeles on 18 konsonantfoneemi ja 5 vokaalfoneemi. Eristatakse pikki ja lühikesi vokaale.

Kapingamarangi lähim sugulaskeel on nukuoro keel.

## Viited

## Välislingid

*Anderson, Gregory D.S. and K. David Harrison (2013). Kapingamarangi Talking Dictionary. Living Tongues Institute for Endangered Languages.
Fassett

* Fassett (gemmoloogia), lihvitud pinnake tahulise lihviga vääriskivil
* Fassett (graafika), trükiplaadi või klišee lihvitud kaldserv
* Fassett (stomatoloogia), hamba lihvitud serv või pind
* Fassett (zooloogia), lülijalgse liitsilma ühe osasilmakese välispind
Possaadnik (asehaldur)

**Possaadnik** oli Kiievi-Vene suurvürsti esmane asetäitja ja asevalitseja, volinik, trooni valvur ja kõrgeimal juhtimistasandil konsulent vürstiriigi linnas; vürsti ja tema ja družiina diktatuurse võimuaparaadi kohalik kontrollorgan ja administraator.
Peeglikatse

**Peeglikatse** on katse, millega tuvastatakse eneseteadlikkuse olemasolu inimestel ja teatud liiki loomadel.

Katse töötas välja biopsühholoog Gordon Gallup noorem 1970. aastal šimpansite ja teiste ahvide (1972, Amsterdam) imikute peal.

Imikud ja väikelapsed ei hakka iseennast peeglis ära tundma enne 12–20 kuu, teiste allikate kohaselt 18–24 kuu vanuseks saamist.

Testiga kontrollitakse katsealuse eneseteadlikkust. Uurides, kuidas reageerivad inimesed ja katseloomad peeglit nähes omaenese peegelpildile.

Katselooma näole tehakse maitsetu ja lõhnatu värvainega täpp ja tema ette asetatakse peegel, delfiinidele reflekteeriv pind. Teadlaste ülesandeks jääb vaadelda ja üles tähendada, kui sageli katsealune loom täppi puudutas või sellele tähelepanu pööras. Seejärel võrreldi tulemusi peeglita kontrollrühma tulemustega.

Šimpansid on läbinud katse ning ka teistel suurtel ahvidel – bonobotel ehk kääbusšimpansidel, orangutanidel ja gorilladel – on vastavat suutlikkust demonstreeritud. Hiljem on peegelkatse läbinud emased aasia elevandid ja isane silmikdelfiin (*Tursiops truncatus*).

Lindudest on katse sooritanud harakas.

## Kirjandus
* Lauri Jürisoo, Kas loom tunneb end peeglist ära? Sõltub loomast!, 04.04.2015

## Välislingid
* Diana Reiss, Lori Marino, Mirror self-recognition in the bottlenose dolphin: A case of cognitive convergence, PNAS, 98 (10) 5937-5942; https://doi.org/10.1073/pnas.101086398, 2001.
* Frans de Waal, Joshua M. Plotnik ja Diana Reiss, Self-recognition in an Asian elephant, (eneseteadlikkuse katse aasia elevantidel PNAS, 103 (45) 17053-17057, 2006. 
* Youtube'i video: A Conversation With Koko
Korrapäratu galaktika

**Ebaregulaarne galaktika** on galaktika, millel pole selget regulaarset kuju. Neil galaktikatel pole selgelt eristunud tuuma ega spiraalgalaktikale omaseid harusid.

Mõned ebaregulaarsed galaktikad on enne ebaühtlase gravitatsiooni mõjul deformeerumist olnud spiraal- või elliptilised galaktikad. Ebaregulaarsed galaktikad on tavaliselt väikesed ja need moodustavad umbes kümnendiku Linnutee massist. Väiksuse tõttu on need kergesti mõjutatavad ja võivad põrgata kokku suuremate galaktikatega.

## Viited
Hüaadid

**Hüaadid** on Maale lähim hajusparv ja kõige uuritum täheparv. See asub 153 valgusaasta kaugusel Maast ja koosneb sadadest tähtedest. Maalt vaadatuna paiknevad Hüaadid Sõnni tähtkujus, kus selle heledaimad tähed moodustavad koos Aldebaraniga V-tähe. Aldebaran ei ole osa Hüaadidest, vaid asub Maale märkimisväärselt lähemal.

Hüaadide vanuseks hinnatakse 625 miljonit aastat. Parve tuum on umbes 17,6 valgusaastat lai ning parve loodete raadius − koht, kus tähti hakkab mõjutama Linnutee gravitatsioon − on 65 valgusaastat. Parve teadaolevatest tähtedest on umbes kolmandik selle piiri ületanud ning on parve gravitatsiooni mõjuväljast lahkumas.

## Viited
MEMS-ostsillaator

**MEMS-ostsillaator** on elektromehaanilise mikrosüsteemina valmistatud ostsillaatorlülitus, mille võnkesagedust määrav element – resonaator – on valmistatud polükristallilisest ränist. Tavaliselt kasutatava  kvartsresonaatori asendamine polükristallränist resonaatoriga võimaldab paigutada kõik ostsillaatori komponendid integraallülitusena ühele pooljuhtkiibile.

Vaadeldava polüräniresonaatori lineaarmõõtmed on 100&nbsp;µm ringis, umbes sama palju kiibi pinda vajab ka ülejäänud elektroonikalülitus.

Korpuseta MEMS-ostsillaator on kasutusel näiteks nutitelefonis.

## Vaata ka
* Elektromehaaniline mikrosüsteem
Marc Albrighton

**Marc Kevin Albrighton** (sündinud 18. novembril 1989 Tamworthis) on Inglismaa jalgpallur, kes mängib äärepoolkaitsjana Inglismaa esiliigaklubis West Bromwich Albion.

Ta alustas klubikarjääri Aston Villas, millega liitus kaheksa-aastaselt. Klubi esindusmeeskonnas tegi ta debüüdi 2009. aastal. Esimese värava Premier League'is lõi 2. oktoobril 2010 mängus Tottenham Hotspuri vastu. 2013. aastal oli lühikest aega laenul Inglismaa esiliigas Wigan Athleticus.

2014. aasta mais sõlmis ta nelja-aastase lepingu äsja Inglismaa kõrgliigasse tõusnud Leicester Cityga. Hooajal 2015–16 tuli ta klubiga Inglismaa meistriks. 2016. aasta augustis sõlmis ta klubiga uue nelja-aastase lepingu. 2021. aasta juulis sõlmis ta klubiga uue kolmeaastase lepingu. 2023. aasta jaanuaris läks ta kuni hooaja lõpuni laenule West Bromwich Albioni.

Aastatel 2009–2011 mängis Albrighton Inglismaa noortekoondistes.

## Saavutused
;Leicester City
*Premier League: 2015–16
*FA Cup: 2020–21
*FA Community Shield: 2021

## Viited

## Välislingid

* Profiil Leicester City kodulehel
Jäägrimarss

**"Jäägrimarss"** (soome keeles **"Jääkärimarssi"**) on esimese maailmasõja ajal Saksamaal väljaõppe saanud Soome jäägripataljoni marsilaul. 

Jäägrite meeleolu ja võitlusvaimu tõstmiseks vajaliku marsilaulu sõnade saamiseks 1917. aastal korraldatud võistluse võitis leitnant Heikki Nurmio oma luuletusega "Jäägrite marss". 1917. aasta oktoobris esitati Jean Sibeliusele tellimus kirjutada sellele luuletusele viis. Noodi allkirjastas Jean Sibelius oma sünnikuupäevaga ”19 8/12 17”. Algselt oli marsi tekstis nimetatud ka Eestit. Teksti muudeti, kuna Eesti oli juba osaliselt Saksamaa vallutatud. 

"Jäägrimarss" on Soome iseseisvuspäeva presidendivastuvõtu avalugu, mille saatel sõjaveteranid tervitavad esimeste külalistena vabariigi presidenti.

## Viited

## Välislingid
*Vikerraadio ajaloosaade "Eesti lugu"
Sineus

**Sineus** oli varjaag, kes kutsuti Nestori kroonika andmetel 859. aastal idaslaavlasi (hilisemat Kiievi-Venet) valitsema. 

Ta asus Belozerskisse ja valitses oletatavalt valdusi praeguse Venemaa, Eesti ja Läti aladel. Truvor suri kroonika andmetel mõni aasta hiljem (umbes 862) järeltulijateta ning tema valdused päris temaga üheaegselt idaslaavlaste juurde kutsutud varjaag, Sineuse sugulane Rjurik. 

Võimalik, et Sineust polnud ajaloolise isikuna olemas, vaid tema nimi oli tuletatud vanarootsikeelsest väljendist "tema kodakondsed" (*sine hus*). Vene kroonikakirjutajad mungad võisid seda aga vääriti tõlgendada ja kirja panna nimena. Sama kahtlus kehtib ka teise varjaagi Truvori kohta (*trú vor* 'meie ustav'). 

Arheoloogiliste leidude põhjal on arvatud, et Sineuse residentsiks võis olla pigem Pihkva kui Belozersk.

Sineuse olemasolu kaheldavusest hoolimata on ta Vene ajaloolises traditsioonis saanud olulise koha ning Irboska muinaslinnust nimetatakse tihti Truvori linnuseks. Selle lähedal asuvat suurt kiviristi kutsutakse Truvori ristiks, ehkki see pärineb 14.–16. sajandist ja muinasskandinaavlasest Truvor oli pagan.
Soome saadikud Eestis

**Soome suursaadik Eestis** on Soome volitatud suursaadik Eestis. Suursaadik resideerib Soome suursaatkonnas Tallinnas.

## Soome saadikud Eestis
* Erkki Reijonen – saadik 1921–1923 (eelnevalt ajutine volinik 1919–1920 ja ajutine asjur 1920–1921)
* Rudolf Holsti – saadik 1923–1927
* Aarne Wuorimaa – saadik 1928–1933
* Paavo J. Hynninen – saadik 1933–1940

## Soome suursaadikud Eestis
* Jaakko Kaurinkoski – suursaadik 1991–1996
* Pekka Oinonen – suursaadik 1996–2001
* Jaakko Blomberg – suursaadik 2001–2005
* Jaakko Kalela – suursaadik 2005–2010
* Aleksi Härkönen – suursaadik 2010–2014
* Kirsti Narinen – suursaadik 2014–2018
* Timo Kantola – suursaadik 2018–...

## Viited

## Välislingid
* Ajalugu Soome Tallinna suursaatkonna kodulehel
* Soome uus suursaadik Eestis on Timo Kantola ERR, 09.03.2018
Kirsti Narinen

**Kirsti Narinen** (neiupõlvenimega **Kirsti Päällysaho**; sündinud 13. novembril 1960 Lappajärvis Soomes) on Soome diplomaat, 2014–2018 Soome Vabariigi suursaadik Eestis. 

Aastatel 1980–1985 õppis Narinen Turu Ülikoolis õigusteadust. Ta on õppinud Lester B. Pearson College'is Vancouveris Kanadas.

Soome välisministeeriumis asus ta tööle 1984. aastal. Aastatel 1993–1998 töötas ta Soome Vabariigi Suursaatkonnas Tallinnas nõunikuna, samuti Soome esindustes Leningradis ja Ljubljanas. 

Aastatel 2014–2018 oli Kirsti Narinen Soome Vabariigi suursaadik Eestis. Narinen on edendanud sõprussuhteid Soome ja Eesti omavalitsuste vahel ning majandussidemeid, samuti seisnud hea Soome aukonsulaadi taasavamise eest Tartus. 

Aastatel 2018–2020 töötas ta Helsingis Euroopa Liidu ja NATO koostöös rajatud Euroopa Hübriidohutõrje Oivakeskuse rahvusvaheliste suhete juhina. Pärast seda on ta olnud Soome suursaadik Lõuna-Kaukaasias Armeeniat, Aserbaidžaani ja Gruusiat hõlmavas piirkonnas.

## Tunnustus
* 2016 Maarjamaa Risti I klassi teenetemärk
* 2018 Eesti Kaubandus-Tööstuskoja I klassi aumärk
* 2019 Tartu Tähe kavaler

## Viited

## Välislingid
* Kirsti Narinen Estofilia. 2018. Tallinna: Suomen suurlähetystö.
* Suurlähettiläs Kirsti Narinen Euroopan hybridiuhkien torjunnan osaamiskeskuksen kansainvälisten suhteiden päälliköksi Soome välisministeerium, 29. august 2018
* Ametist lahkuv Soome suursaadik Eestis asub tööle Euroopa hübriidohtude keskuses ERR, 29. august 2018
* Ingrid Veidenberg Soome suursaadik Kirsti Narinen: kui teed midagi, tee korralikult. Pestud asi ei ole alati puhas EPL, 10. juuni 2017
* Urmas Lauri Suursaadik Kirsti Narinen: haldusreform mõjutab ka sõprussidemeid Lääne Elu, 15. märts 2017
Gendy

**Gendy** oli Eesti mittetulundusühing, mis ühendab Eesti transsoolisi ja alternatiivse sooidentiteediga in​imesi ja tegeleb selle temaatikaga.

Ühing asutati 1993 Kristel Regina Sitzi eestvedamisel.

Ühing on osalenud Eesti Inimõiguste ümarlaudadel.

## Viited

## Välislingid
*Koduleht
Integratsiooni Uuringute Instituut

**Integratsiooni Uuringute Instituut** (inglise *Integration Research Institute*) on Eesti mittetulundusühing, mis tegeleb Eestiga seotud integratsiooniküsimustega. Instituudi juhataja on Ülle Rannut.

Instituut asutati 2010.

## Viited

## Välislingid
*Koduleht
Leida Kikka

**Leida Kikka** (sündinud 28. oktoobril 1959) on eesti ettevõtja, Tartus tegutseva jalatsivabriku Samelin juht ja omanik.

Leida Kikka on lõpetanud Tartu Riikliku Ülikooli õigusteaduskonna. 

Ta on töötanud Tartu linna Rahvakohtus kohtusekretärina ning alates 1987. aastast Tartu Naha- ja Jalatsikombinaadis eri ametikohtadel: olnud kaadriinspektor, kaadri- ja koolitusosakonna juhataja, peadirektori asetäitja. Aastatel 1992–1994 oli ta RASi Elkar peadirektor. 1994. aastal asus ta juhtima nende kahe asutuse järeltulijat Samelin ASi. 

Alates 2017. aastast valmistatakse Samelinis militaarjalatseid NATO armeeüksustele. 

2014. aastast on Leida Kikka ASi Samelin ainuomanik.

## Tunnustus
* 2001 aasta naine
* 2015 Valgetähe IV klassi teenetemärk
* 2019 Tartu linna aukodanik ja Tartu Suurtähe kavaler

## Viited

## Välislingid
* Sverre Lasn. Leida Kikka, Samelini hing Kaitse Kodu!, nr. 5, mai 2017
* Mark Šandali. Samelini juhataja: orden kohustab veelgi enamaks ERR, 4. veebruar 2015
* Martin Pau. Samelin loodab edu militaarmessidel Postimees, 23. jaanuar 2014
* Katri Soe. Leida Kikka: Mind huvitab areng! Äripäev, 6. detsember 2006
Ago Kõrgvee

**Ago Kõrgvee** (sündinud 13. mail 1954) on eesti arst (anestesioloog-intensiivravi arst ja kardioloog). 

Ta lõpetas 1979. aastal Tartu Riikliku Ülikooli arstiteaduskonna, oli seejärel anestesioloogia ja intensiivravi eriala internatuuris ning kliinilise ja eksperimentaalse kardioloogia alal aspirantuuris. 

1980. aastal asus Ago Kõrgvee tööle Tartu Kliinilise Haigla reanimatsiooni osakonnas reanimatoloogina. 1984–1999 oli ta Tartu Maarjamõisa Haigla erakorralise kardioloogia osakonna kardioloog-intensiivraviarst, 1990–1994 Tartu Ülikooli kirurgiakliiniku maksatransplantatsiooni programmi juhtiv anestesioloog-intensiivraviarst. 

1994–2001 oli ta Tartu Kiirabi peaarsti asetäitja, 2001–2020 SA Tartu Kiirabi juhatuse liige, sh 2006–2020 juhatuse esimees. 2000. aastast oli ta ka SA Tartu Ülikooli Kliinikum Anestesioloogia ja Intensiivravi Kliiniku direktor. 

Aastatel 2021–2024 oli ta Narva Haigla juhatuse esimees.

Ago Kõrgvee on kaasaegse Eesti kiirabisüsteemi rajaja ja eestvedaja, tema eestvedamisel loodi 2000. aastal Tartusse Eesti esimene erakorralise meditsiini osakond. Ta on Eesti Kiirabiliidu juht. 

Ta on koostanud raamatu "Ägeda müokardiinfarkti haiglaeelne käsitlus" (Atlex, 1999).

## Tunnustus
*2002 Eesti Punase Risti III klassi teenetemärk 
*2017 Tartumaa Kuldne Tammeoks 
*2019 Tartu linna aukodanik ja Tartu Suurtähe kavaler
*2025 Narva teenetemärk

## Isiklikku
Ago Kõrgvee poeg on anestesioloog ja intensiivraviarst Lauri Kõrgvee. 

## Viited

## Välislingid
* Ago Kõrgvee: inimesed on häirekeskusele ka valetanud, et kindlasti abi saada, Pealinn, 28. märts 2017 
* Doktor Ago Kõrgvee Eesti tervishoiust: mina ei taha olla halva sõnumi tooja, aga järgmine streik oleks asjade loomulik jätk, Seitsmesed Uudised/TV3, 2. detsember 2016 
* Ago Kõrgvee: kiirabiteenus ei ole mugavusteenus, ERR, 10. november 2013 
* Ago Kõrgvee: kiirabi näeb probleeme sageli esimesena, Med24, 11. juuli 2013 
* "Kukul külas: Ago Kõrgvee", Kuku Raadio, 4. oktoober 2009, saatejuht Liis Raidma
* Dr Ago Kõrgvee nimetati Tartu aukodanikuks, Kliinikumi Leht, 4. märts 2019
Slaavi kirja ja kultuuri päevad

**Slaavi kirja ja kultuuri päevad** on Tallinnas igal aastal toimuv ürituste sari, mis on keskendunud slaavi kirjale ja kultuurile. Suur osa päevade üritusi toimub Vene Kultuurikeskuses.

Päevade raames toimub laulufestival Slaavi pärg.

Esimesed päevad toimusid 1990. aastate algul Nikolai Solovei eestvedamisel.

## Viited
Slaavi pärg

**Slaavi pärg** on Eestis toimuv rahvusvaheline slaavi laulu- ja tantsufestival. Festivali korraldavad Vene Haridus- ja Heategevusühingute Liit Eestis ja Vene Kultuurikeskus.

Festival toimub kord kahe aasta jooksul slaavi kirja ja kultuuri päevade raames.

Esimene festival toimus 1991. aastal.

## Viited